钦定古今图书集成/明伦汇编/氏族典/第567卷 > 《郑樵通志》 > 卢蒲就魁
## 钦定古今图书集成/明伦汇编/氏族典/第567卷 > 《郑樵通志》 > 卢蒲就魁

按《青州府志》：“就魁，齐臣。景公时，欲赋民一丘，出车一
乘，有邑宰弗奉令，公使人让宰，且召与俱来。宰至，入
见，顿首曰：‘臣无罪’。卢蒲就魁在侧，斥曰：‘汝乌得无罪？
立国养民，古也。瘠民肥国，今也。胡不朘民膏血以媚
公，尔罪一也。公既弃民，汝反欲爱民，使诸侯不敢侵
伐，尔罪二也。通国之宰皆徇公，汝独以正自匡而欲
死之，尔罪三也。汝乌得无罪’？”公笑而释之。